A blue and white logo

Description automatically generated with medium confidence

Alar Süda Teie 23.05.2024 e-kiri

Riigimetsa Majandamise Keskus

Mõisa/3, Sagadi küla, Haljala vald Meie 6.06.2024 nr 15-3/1894-1

45403 Lääne-Virumaa

Sanitaarraie kooskõlastamine

Viimsi vallavalitsuses registreeriti 26.05.2024 Teie e-kiri, milles teavitate, et RMK-le on tulnud mitmeid sooviavaldusi kuivanud puude ja tormimurru raieks riigimetsamaalt Viimsi vallas. Kirjutate, et soovite inimestele kuivanud puude ning tormiheite osas raieõigust müüa. Esitasite kooskõlastamiseks ja vajadusel sanitaarraiele tingimuste seadmiseks järgmised alad ja mahud:

1. “Randvere-Tädu” kogukonnaala. Kvartal VI058. Viimsi metskond 83 (katastriüksus 89001:001:0871).
   * eraldis 7 – kuus kuivanud kuuske (püsti ja pikali) kogumahuga 10 tm;
   * eraldis 9 – kümme kuivanud kuuske kogumahuga 20 tm.
2. “Krillimäe” kogukonnaala. Kvartal VI026. Viimsi metskond 79 (katastriüksus 89001:001:2510).
   * eraldis 16 – üksteist kuivanud kuuske (püsti ja tormimurruna) kogumahuga 8 tm;
3. “Krillimäe” kogukonnaala. Kvartal VI027. Viimsi metskond 79.
   * eraldis 11 – kuus kuivanud kuuske (püsti) kogumahuga 6 tm.

Toome välja, et eraldised VI027-11 ja VI026-16 asuvad Viimsi keskosa   
maastikukaitsealal (MKA). Viimsi Vallavolikogu 12.12.2023 määruse nr 37 „Viimsi keskosa maastikukaitseala moodustamine ja kaitse-eeskiri“ kohaselt on kaitsealal sanitaarraie lubatud. Kaitse-eeskirja § 6 lg 1 p 5 kohaselt on lubatud puidu kokku- ja väljavedu külmunud pinnaselt. Kaitseala valitseja võib lubada puidu kokku- ja väljavedu muul ajal juhul, kui pinnas seda võimaldab.

Eraldised VI058-7 ja VI058-9 asuvad Mäealuse MKA-l. Viimsi Vallavolikogu 14.06.2005 määruse nr 25 „Mäealuse maastikukaitseala kaitsealla võtmine ja kaitse-eeskirja kinnitamine“ kohaselt on kaitsealal sanitaarraie lubatud. Kaitse-eeskirja § 7 lg 2 p 1 kohaselt on lubatud puidu kokku- ja väljavedu vaid külmunud pinnaselt.

Vallavalitsuse ametnik on eraldisi vaatamas käinud ja märgistatud puid näinud. Käesolevalt   
kooskõlastab Viimsi vallavalitus eelnevalt välja toodud raietaotlused Viimsi keskosa MKA ja Mäealuse MKA osas, kuid toob välja mõned tähelepanekud ja tingimused.

Eraldis VI026-16 jääb vähemalt osaliselt öösorri, musträhni, väike-kärbsenäpi ja värbkaku elupaika (kõik III kaitsekategooria); eraldis VI027-11 öösorri ja värbkaku elupaika; eraldised VI058-7 ja VI058-9 mitmete II kaitsekategooria nahkhiireliikide elupaika (põhja-nahkhiir, veelendlane, tõmmu- või habelendlane). Raiete tegemisel tuleb arvestada lindude pesitsusaegadega ehk pesitsusrahu ajal raietöid teha ei tohi. Eelnevalt loetletud liikidest kestab öösorri pesitsusaeg kõige kauem, augusti lõpuni. Lisaks tuleb enne raieid veenduda, et juhul, kui puud sisaldavad õõnsusi või lahtist koort, poleks neis kohtades varjul nahkhiiri.

Eraldisel VI058-9 on markeeritud surnud puudest Randvere tee poole jääval alal palju ja ilusaid noori kuuski ning tammesid. Puude langetamisel ja väljaveol jälgida, et selle käigus teised puud võimalikult vähe kahjustada saaks. Toome välja, et puidu kokku- ja väljaveo osas tuleb jälgida, et loodusesse sügavaid roopaid ei jääks. Võimalusel kasutada kergemat tehnikat. Lubame eraldiste VI026-16, VI027-11, VI058-7 ja VI058-9 puhul eelnevalt välja toodud loodust säästval viisil puidu kokku- ja väljavedu ka olukorras, kus maapind ei ole külmunud (looduskaitseseadus § 31 lg 3).

Lugupidamisega

(allkirjastatud digitaalselt)

Maris Markus

602 8877 maris.markus@viimsivv.ee

Taavi Rebane

keskkonnaosakonna juhataja